ఇచ్చిన గద్యానికి కొనసాగింపు రాయండి:
పల్నాటిసీమలో క్రీ.శ. 12వ శతాబ్దంలో జరిగిన చారిత్రకగాథే పల్నాటి వీరచరిత్ర. మహాభారత కథతో సామ్యం ఉండటం వల్ల పల్నాటి వీరచరిత్రను ఆంధ్రభారతం అనీ, పల్నాటి వీరభారతం అనీ అభివర్ణిస్తారు.

అనుగురాజు గురజాలను రాజధానిగా చేసుకొని పల్నాటి రాజ్యాన్ని పాలించేవాడు. ఆ రాజుకు మైలమాదేవి, విద్యలదేవి, భూరమాదేవి అని ముగ్గురు భార్యలు. అనుగు రాజు వల్ల మైలమాదేవికి నలగాముడు, విద్యలదేవికి పెదమలిదేవుడు, పినమలిదేవుడు, బాలమలిదేవుడు అనే ముగ్గురు కుమారులు, భూరమాదేవికి కామరాజు, నరసింగరాజు, ఘట్టిరాజు పెరుమాళ్ళురాజు అనే నలుగురు కుమారులు జన్మించారు. ఈ ఎనిమిది మంది కొడుకులలో నలగామరాజు పెద్దవాడు.

అనుగురాజు చేరదీసిన నాగమ్మ అనే స్త్రీ రాజ్య విషయాలలో జోక్యం చేసుకుంటూ ‘ నాయకురాలుగా ఎదిగింది. తనను లెక్కచేయని బ్రహ్మనాయుడిపై ఆమె పగపెంచుకుంది. 

అనుగురాజు మంత్రియైన దొడ్డనాయని కుమారుడు బ్రహ్మనాయుడు. అనుగురాజు మరణిస్తూ పెద్దవాడైన నలగామునికి పట్టాభిషేకం చేశాడు. ఎనిమిదిమండ్ అన్న దమ్ములూ ఐకమత్యంతో కలిసిమెలిసి ఉండేటట్లు చూసే బాధ్యతను రాజు బ్రహ్మ నాయునికి అప్పజెప్పాడు.
నలగామునికి ప్రధానిగా బ్రహ్మనాయుని ప్రతిష్ఠను ఆమె సహించలేకపోయింది. నలగామునికి లేనిపోనివి నూరిపోసింది. నాగమ్మ చెప్పుడు మాటలు విన్న నలగామరాజు తమ్ములైన మలిదేవాదులను చెరసాలలో బంధించాడు. కుటుంబ కలహాలను నివారించటానికి మధ్యవర్తిత్వం చేసి రాజ్యాన్ని రెండుగా విభజించాడు. నలగాముని భాగానికి గురజాల రాజధాని, మలిదేవుని భాగానికి మాచర్ల రాజధాని.

నలగామునికి నాగమ్మ మంత్రి, మలిదేవునికి బ్రహ్మనాయుడు మంత్రి. బ్రహ్మ నాయుడికీ నాగమ్మకూ మధ్య పుట్టిన ఈర్ష్య, అసూయే పల్నాటి మతద్వేషానికీ, యుద్ధానికి దారితీశాయి. బ్రహ్మనాయుని మంత్రిత్వంలో సిరిసంపదలతో తులతూగే మలిదేవుని రాజ్యాన్ని చూసి నాగమ్మ ఓర్వలేకపోయింది. ఆమె ప్రేరణతోనే నలగాముడు మలి దేవాదులను కోడిపందేలకోసం గూరజాల పిలిపించాడు.

బ్రహ్మనాయుడికీ నాగమ్మకూ మధ్య జరిగిన కోడిపందెంలో బ్రహ్మనాయుడి కోడి ఓడిపోయింది. పందెం ఓడిపోయిన వారు ఐదు సంవత్సరాలు వనవాసం చేయాలి. ఒప్పందం ప్రకారం మలిదేవాదులు ఐదు సంవత్సరాలు వనవాసానికి వెళ్ళారు. ఇక రెండేళ్ళలో వనవాసం పూర్తికావస్తోంది. కాబట్టి, మలిదేవాదులు రాజ్యభాగం కోసం అలరాజును నలగాముని దగ్గరకు రాయబారం పంపారు.

రాయబారిగా వెళ్ళిన అలరాజు చంపబడ్డాడు. ఇది తెలిసి మలిదేవాదులు యుద్ధానికి సిద్ధమయ్యారు. కార్యమపూడి (కారెంపూడి) యుద్ధభూమికి చేరుకున్నారు. చివరగా భట్టును నలగామరాజు దగ్గరకు రాయబారం పంపారు. భట్టు నలగామరాజు కొలువులో ప్రవేశించడంతో ఈ పాఠ్యభాగం ప్రారంభమౌతుంది.